Suuri muutos oli kaukalon koko. Edellisen kerran MM-tasolla oli pelattu kapeassa kaukalossa vuonna 1962, jolloin kisat järjestettiin Colorado Springsissä, Yhdysvalloissa. Kaukalon aluejako oli myös erilainen, sillä siniviivat olivat lähempänä keskiviivaa, minkä seurauksena hyökkäysalueet olivat eurooppalaista kaukaloita suuremmat. Lisäksi MM-kisoissa käytettiin vuonna 2008 neljän tuomarin järjestelmää, jossa jokaisessa pelissä oli kaksi erotuomaria sekä kaksi linjatuomaria.